میاں یاور زمان

میاں یاور زمان ،ایک پاکستانی سیاست دان ہیں۔ وہ پنجاب اسمبلی کے رکن تھے۔ وہ 2002 سے مسلسل الیکشن جیت رہے ہیں۔ وہ میاں محمد زمان کے صاحبزادے ہیں۔

ابتدائی زندگی اور تعلیم 
میاں یاورزمان 21 مارچ 1961 کو اوکاڑہ  میں پیدا ہوئے۔  انہوں نے ابتدائی تعلیم صادق پبلک سکول سے حاصل کی۔ انہوں نے 1980 میں گورنمنٹ کالج اوکاڑہ سے گریجویشن کیا اور بیچلر آف آرٹس کی ڈگری حاصل کی۔

سیاسی کیریئر 
میاں یاورزمان 2002 کے پاکستانی عام انتخابات میں حلقہ پی پی 191 (اوکاڑہ-VII) سے پاکستان مسلم لیگ (ن)  کے امیدوار کے طور پر پنجاب کی صوبائی اسمبلی کے لیے منتخب ہوئے۔  انہوں نے 28,355 ووٹ حاصل کیے اور پاکستان مسلم لیگ (ق) کے امیدوار کو شکست دی۔  وہ 2008 کے پاکستانی عام انتخابات میں حلقہ پی پی 191 (اوکاڑہ-VII) سے مسلم لیگ (ن) کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔  انہوں نے 16,975 ووٹ حاصل کیے اور ایک آزاد امیدوار کو شکست دی۔  وہ 2013 کے پاکستانی عام انتخابات میں حلقہ پی پی 191 (اوکاڑہ-VII) سے مسلم لیگ (ن) کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔   جون 2013 میں، انہیں وزیراعلیٰ شہباز شریف کی صوبائی کابینہ میں شامل کیا گیا اور انہیں پنجاب کا صوبائی وزیر برائے آبپاشی بنایا گیا  جہاں انہوں نے نومبر 2016 تک خدمات انجام دیں۔  نومبر 2016 میں کابینہ میں ردوبدل کرتے ہوئے، انہیں پنجاب کا صوبائی وزیر جنگلات، جنگلی حیات اور ماہی پروری بنایا گیا۔  وہ 2018 کے پاکستانی عام انتخابات میں حلقہ پی پی 188 (اوکاڑہ-VI) سے مسلم لیگ (ن) کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔

حوالہ جات 

پنجاب ارکان صوبائی اسمبلی 2018ء تا 2023ء
پاکستان مسلم لیگ (ن) کے ارکان صوبائی اسمبلی (پنجاب)
پنجاب ارکان صوبائی اسمبلی 2002ء تا 2007ء
پنجاب ارکان صوبائی اسمبلی 2008ء تا 2013ء
پنجاب ارکان صوبائی اسمبلی 2013ء تا 2018ء
1961ء کی پیدائشیں
بقید حیات شخصیات